Laerskool Louis Leipoldt se Muur van Oorwinning | AWSUM School News }
Home›Regional News›Gauteng Pretoria›Centurion›Laerskool Louis Leipoldt se Muur van Oorwinning
"Ons maak die tuintjie om te wys ons dra ons kinders in ons harte, want ons weet die omstandighede is vir almal moeilik. Wanneer ons na die muur kyk moet ons almal onthou om mekaar te dra en om hoop vir die toekoms te hê."
So het Mev. Annemare van Rensburg die doel van Laerskool Louis Leipoldt se "Muur van Oorwinning" verduidelik tydens 'n spesiale geleentheid op 23 Junie waar die muur en tuin deur die grondslagfase personeel van die skool ingewy is.
"Die vreemde omstandighede wat ons in 2020 ervaar, sal vir altyd deel van ons en ons kinders se storie wees, maar juis te midde van die krisis, verklaar ons oorwinning en 'n bereidheid om ons kinders te help om in geloof, positief voort te bou, amper soos die geloofsnalatenskap van die helde in Hebreërs 11.
Hul muur en tuin dien as 'n herinnering aan die lewenstories waaraan die onderwysers help skryf en die kinderharte waar hul met hoop en verwagting plant sodat ons kinders kan blom én bou waar God hulle elkeen geplaas het. Hy het juis met die oog op 'n tyd soos hierdie geweet elkeen van ons kinders is nodig en deel van Sy plan. Die skool wil saam bou aan hulle herinnering-monumente, aan 'n lewe van betekenis, 'n nalatenskap van hoop en 'n storie waarin hulle soveel geur en kleur kan bring na 'n anders vaal en smaaklose wêreld."